На основу чл. 132. став 2. и чл. 135. став 2. Закона о стечају (,,Службени гласник Републике Србије“ број 104/2009, 99/2011 – др. закон, 71/2012 – одлука УС 83/2014, 113/2017, 44/2018 и 95/2018) и у складу са Националним стандардом бр. 5 о начину и поступку уновчења имовине стечајног дужника („Службени гласник РС“ бр. 62/2018), стечајни управник у поступку стечаја над стечајним дужником:

 

 

„CAR-TOURISM“ доо -  у стечају из Смедерева, ул. Ђуре Даничића бр. 64
МБ: 20216182, ПИБ: 104746589
 
ОБЈАВЉУЈЕ
 

ПОЗИВ СТРУЧНИМ ЛИЦИМА ЗА ДОСТАВЉАЊЕ:
 
-          процене вредности имовине ликвидационом методом;
-          процене вредности правног лица према методама које су у складу са Међународним рачуноводственим стандардима, којима се обезбеђује највећа вредност за повериоце.
 
1.     УВОД
Стечајни поступак над стечајним дужником  Привредно друштво за трговину, туризам и услуге „CAR-TOURISM“ доо Смедерево покренут је Решењем Привредног суда у Пожаревцу  Ст. бр. 1/2020 од 18.09.2020. године.  
2.     СВРХА ПРОЦЕНЕ
Сврха процене је да се утврди стратегија продаје у циљу остваривања највеће продајне вредности и максималног могућег колективног намирења поверилаца у стечајном поступку који се води над стечајним дужником „CAR-TOURISM“ доо - у стечају из Смедерева, ул. Ђуре Даничића бр. 64, МБ: 20216182, ПИБ: 104746589

3.     ИЗВЕШТАЈ О ПРОЦЕНИ
Проценитељ је у обавези да по завршетку посла, стечајном дужнику као наручиоцу, достави детаљан извештај у писаној и електронској форми у три примерка, који мора да садржи:
· Прецизно означен предмет процене, дефиницију вредности, уз опис метода коришћених у Извештају о процени;
· Саставити и доставити правно мишљење у вези правног статуса имовине која је предмет процене на основу прибављене документације;
· закључак у вези целисходности најповољнијег начина продаје, мишљење проценитеља и  предлог најповољнијег начина уновчења стечајне масе уз давање детаљног образложења;
· извршити процену имовине стечајног дужника која је предмет разлучног разлучног и заложног  права и утврђивање учешћа ове имовине (имовине под теретом) у укупно процењеној вредности правног лица, односно целокупне имовине или имовинске целине;
· закључак о процењеној вредности имовине стечајног дужника;
· закључак о процењеној вредности стечајног дужника као правног лица; 
 
4.     МЕТОД ПРОЦЕНЕ
Метод процене је прописан Законом о стечају, Националним стандардом бр. 5 о начину и поступку уновчења имовине стечајног дужника, као и МРС.
Понуђачи су дужни да опишу методе које намеравају да користе у својој процени.
Националним стандардом бр. 5 дефинисано је утврђивање процењене вредности, према коме се оно врши у складу са Међународним рачуноводственим стандардима – МРС.

 

5.     УСЛОВИ КОНКУРИСАЊА
Понуду за учествовање могу поднети сви понуђачи који испуњавају услове у смислу квалификационих захтева, утврђених од стране наручиоца, и то:

 

· Да је регистрован за обављање делатности код надлежног органа;

· Лиценца за обављање послова овлашћеног проценитеља непокретности;

· Да испуњава квалификационе услове, односно да располаже довољним кадровским и техничким капацитетом за вршење услуге из понуде.

 

У случају одустанка од поступка набавке, наручилац неће бити одговоран ни на који начин за стварну штету, изгубљену добит или било какву другу штету коју понуђач може услед тога да претрпи.

  

6.     ИНФОРМАЦИЈЕ ЗА ПОНУЂАЧЕ
Заинтересовани понуђачи понуде подносе на адресу стечајног управника Жељка Мијушковића, Смедеревска Паланка, ул. Први српски устанак бр. 190, са напоменом не отварати –понуда за избор најповољнијег проценитеља стечајног дужника „CAR-TOURISM“ доо- у стечају из Смедерева, или у електронској форми на адресу електронске поште zeljko_mijuskovic@yahoo.com , најкасније до 15.03.2022. годинe.
 

Понуђач уз понуду доставља скенирана документа. Наручилац задржава право да захтева од Понуђача накнадно достављање на увид оригиналне документације. Понуда треба да садржи:

· Доказе о испуњености услова из тачке 5. Овог огласа;

· Имена чланова ужег тима који ће радити процену са задужењима и референцама;

· Рок у којем ће завршити процену;

· Цену за пружену услугу исказану у динарима без пдв-а;

 

Уз понуду доставити:

· Доказ о овлашћењу за обављање послова односно обављање делатности процене правних лица и имовине, лиценцу, решење из АПР-а, сертификате, уверења и друга документација издата од надлежних органа;

· Доказе о стручности;

· Референце досадашњег рада.

 

За све додатне информације, заинтересована лица могу се јавити стечајном  управнику Жељку Мијушковићу, на адреси ул. Први српски устанак бр. 190, 11420 Смедеревска Паланка, или путем мејла на адресу електронске поште zeljko_mijuskovic@yahoo.com, уз претходну најаву телефоном на број 069.829.4488.
За избор понуђача узима се у обзир, осим финансијске понуде, и стручност, референце и други елементи понуде који су од значаја за вршење конкретне процене.

 

Одлука о избору најповољнијег понуђача биће донета када се за то стекну законом прописани услови, а у складу са роковима из Националног стандарда број 5. 

Након донете одлуке о избору најбољег понуђача биће обавештени сви понуђачи.
Наручилац задржава право да по пријему свих понуда донесе Одлуку да ниједног понуђача не изабере, о чему ће се понуђачима доставити Обавештење. 
СТЕЧАЈНИ УПРАВНИК
Жељко Мијушковић
 
_________________________
